PJAK arbeiðir fyri rættindum hjá kurdiskum kvinnum og fyri kurdiskum sjálvstýri. Eftir at Zeynab varð tilvildarliga handtikin í 2008, sat Zeynab avbyrgd í átta mánaðir og fekk einki samband við sakførara. Zeynab hevur greitt frá, at hon hetta tíðarskeiðið varð pínd av umboðum úr fregnartænastuni, sum pískaðu hana upp undir iljarnar, slógu hana í búkin, dukaðu høvdið á henni í veggin og hóttu við at neyðtaka hana. Zeynab hevur eisini greitt frá, at høvdið á henni einaferð varð dukað so hart í ein vegg, at hon fekk skallabrot og innari bløðingar, og sjónin viknaði. Í meira enn seks ár hava myndugleikarnir noktað henni atgongd at læknahjálpini, henni tørvar. Einastu ferð, hon er sloppin til lækna, var, tá ið hon fekk covid-19. Men hon er ongantíð kannað aftur fyri lungnatrupulleikarnar, sum hon stríðist við eftir covid-19. Zeynab er bert ein av milliónir av kvinnum, sum liva undir ótolandi umstøðum. Í nógvum av londunum í Miðeysturi og Norðurafrika er lívið hjá nógvum gentum og kvinnum gjøgnumsúrgað av dagligum harðskapi heima og úti á gøtuni. Kynsgrundaður harðskapur er gjøgnumgangandi í fleiri av hesum samfeløgum og ógvusligu harðskapstølini undir COVID-19 undantaksstøðuni hava vanlukkuligar avleiðingar. Avleiðingar, sum fara at liva longur enn korona, og sum fara at røkka longur fram í tíðina, enn vit kunnu hugsa okkum. Áheitanir um harðskap í Føroyum vaksandi Hóast tølini fyri MENA økið rópa harðast, so eiga vit at fylgja væl við støðuni í Føroyum. Tann 25. november 2020 á Altjóða degnum móti harðskapi móti kvinnum vístu Amnesty Føroyar, Kvinnufelagið og Kvinnuhúsið á, at áheitanirnar til Kvinnuhúsið vóru hækkaðar við 50 prosentum. Hesum eiga vit sum samfelag at vísa stóran ans. KVINNURÆTTINDASIGRAR Sum liður í átakinum“ Sex krevur samtykki” hava fólk í Danmark virkað fyri at fáa revsilógina at viðurkenna, at sex við ongum samtykki er neyðtøka. Mynd: Amnesty International Danmark. Á okkara Instagramvanga síggja tit fleiri myndir av kvinnurættindasigrum seinasta árið. M. a. er samtykkilóggáva innførd í Danmark, gentir í Sierra Lieone sleppa í skúla, hóast tær eru við barn og í Sudan umskering gentubørnum avtikin. Í dag gleða vit okkum til at hátíðarhalda Kvinnurættindadagin í Mentanarhúsinum í Fuglafirði. Les meira her. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.